**Προκήρυξη υποτροφιών διμερούς κινητικότητας ERASMUS για το ακαδημαϊκό έτος 2017-2018**

Όσοι/όσες προπτυχιακοί/-ες ή μεταπτυχιακοί/-ές φοιτητές/φοιτήτριες επιθυμούν να μεταβούν στο πλαίσιο των ανταλλαγών του προγράμματος Erasmus+ σε κάποιο από τα παρακάτω πανεπιστήμια κατά το ακαδ. έτος 2017-2018, παρακαλούνται να επικοινωνήσουν **ηλεκτρονικά άμεσα** με την επικ. καθηγήτρια κα. **Μ. Παπαθανασίου (**[**mpapath@arch.uoa.gr**](mailto:mpapath@arch.uoa.gr)**)** και να καταθέσουν σχετική αίτηση μαζί με τα απαραίτητα δικαιολογητικά (στο γραφείο της στην κυψέλη 409) **την Παρασκευή 17 Μαρτίου, ώρα 12.30.**

Στην αίτηση να αναφέρονται τα στοιχεία επικοινωνίας (οπωσδήποτε η ηλεκτρονική σας διεύθυνση), το έτος και η κατεύθυνση σπουδών, το ή τα παν/μια για τα οποία ενδιαφέρεστε, το εξάμηνο κατά το οποίο επιθυμείτε να μετακινηθείτε (χειμερινό ή εαρινό) και συνοπτικά οι λόγοι για τους οποίους επιθυμείτε να μετακινηθείτε στα συγκεκριμένα πανεπιστήμια.

|  |  |  |  |  |  |
| --- | --- | --- | --- | --- | --- |
| **Παν/μιο** | **Χώρα** | **Αριθμός Φοιτητών** | **Σύνολο Μηνών** | **Γλώσσα**  **διδασκαλίας** | **Κύκλος Σπουδών** |
| **Universität Bielefeld**  **(Πανεπιστήμιο Μπίλεφελντ)** | Γερμανία | 1 | Ένα ακαδημαϊκό εξάμηνο | Γερμανικά DE-B2  Αγγλικά  EN-B2 | 1ος, 2ος |
| **Universität Wien**  **(Πανεπιστήμιο Βιέννης)** | Αυστρία | 3 | Ένα ακαδημαϊκό εξάμηνο για κάθε φοιτητή/φοιτήτρια | Γερμανικά  DE-B2 | 1ος, 2ος, 3ος |

**Δικαιολογητικά:**

1.επίσημη αναλυτική βαθμολογία, 2. επικυρωμένα αντίγραφα πιστοποιητικών γλωσσομάθειας , 3. σύντομο βιογραφικό σημείωμα

**Βασικά κριτήρια επιλογής:**

1. Γλώσσα: Βλ. πίνακα για το απαιτούμενο επίπεδο γνώσης της χώρας του Πανεπιστημίου υποδοχής ή της αγγλικής γλώσσας στην περίπτωση που το Πανεπιστήμιο χρησιμοποιεί την αγγλική γλώσσα ως γλώσσα διδασκαλίας για τους αλλοδαπούς φοιτητές του.

To επίπεδο Β2 αντιστοιχεί στο First Certificate in English από το Παν/ιο του Cambridge ή άλλο ισότιμο για τα αγγλικά και στο Goethe Zertifikat Deutsch für den Beruf (ZDFB) ή Goethe-Zertifikat B2 ή Deutsches Sprachdiplom – Δεύτερης Βαθμίδας ή άλλο ισότιμο για τα γερμανικά.

1. Αριθμός μαθημάτων: Οι προπτυχιακοί/-ές φοιτητές/φοιτήτριες δικαιούνται να συμμετάσχουν στο πρόγραμμα μόνο αν τη στιγμή που κάνουν αίτηση για μετακίνηση Erasmus έχουν εξεταστεί επιτυχώς σε τουλάχιστον δώδεκα (12) μαθήματα, μαθήματα τα οποία αντιστοιχούν κατ’ελάχιστο σε ένα έτος σπουδών.

Οι φοιτητές/φοιτήτριες που βρίσκονται στο τελευταίο έτος φοίτησης ή είναι επί πτυχίω, έχουν δικαίωμα συμμετοχής στο πρόγραμμα μόνο αν χρωστούν ικανό αριθμό μαθημάτων ώστε να έχουν μεγαλύτερη δυνατότητα επιλογής και αναγνώρισης μαθημάτων από το πρόγραμμα σπουδών του Πανεπιστημίου υποδοχής (30 ECST).

Οι φοιτητές μεταπτυχιακών προγραμμάτων σπουδών πρέπει να έχουν ολοκληρώσει επιτυχώς τα μαθήματα του Α’ εξαμήνου των σπουδών τους σύμφωνα με το πρόγραμμα σπουδών κάθε μεταπτυχιακού προγράμματος.

1. Μέσος όρος βαθμολογίας:

Υπολογίζεται ο μέσος όρος βαθμολογίας του φοιτητή/της φοιτήτριας στα μαθήματα στα οποία έχει εξεταστεί επιτυχώς ως τη στιγμή που κάνει αίτηση για μετακίνηση Erasmus.

Στην επιλογή των υποψηφίων διδακτόρων συνεκτιμώνται ο βαθμός του ΜΔΕ, του πτυχίου και είναι απαραίτητη η πολύ καλή γνώση της απαιτούμενης γλώσσας.